Publication: Magyar Közlöny
Issue: MK-1999-127 (Year: 1999, Number: 127)
Era: 1990-2004
Section: Alapprogramról szóló 98/1996. (VII. 10.) Korm. rendelet
Paragraph Index: 104

(2) A Kr. 6. §-ának (3) bekezdése helyébe a következő rendelkezés lép: „(3) Az Alapprogram célelőirányzata, illetve eszközei terhére teljesített kiadások nyilvántartásának, pénzügyi ellenőrzésének és beszámoltatásának rendjére az államháztartás működésének szabályait kell alkalmazni. A szerződés szerinti összegek folyósítását a fejezet felügyeletét ellátó szerv a Kincstár útján eszközli, elvégzi a szerződések teljesítésének teljes körű vizsgálatát, a támogatási célkitűzések megvalósításának ellenőrzését, gondoskodik a támogatás rendeltetésszerű és a támogatási szerződésnek megfelelő felhasználás ellenőrzéséről. A támogatásban részesülő köteles a támogatás felhasználását — ellenőrzés céljából — elkülönítetten nyilvántartani. A támogatás nem rendeltetésszerű felhasználásának, valamint a késedelmes visszafizetés következményeinek feltételei a szerződésben kerülnek meghatározásra.”

Source: https://magyarkozlony.hu/hivatalos-lapok/3f65624bc3cba07ed5caf5755c92079e1ed12dcf/dokumentumok/ff745512ea9878d76eef93f725fcfa332f297e28/letoltes